4, параграф 30 от Регламента за контрол — за улова на запаси или групи от запаси, които са предмет на квота и/или минимален размер съгласно законодателството на Съюза;
 б)
 наименованието на зоната на улов или производство в съответствие с член 38, параграф 1 от Регламент (ЕС) No 1379/2013 на Европейския парламент и на Съвета (12) — за улова на други запаси или групи от запаси, продукти от риболов, уловени в сладки води и продукти от аквакултури,
 (12) Регламент (ЕС) No 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури, за изменение на регламенти (ЕО) No 1184/2006 и (ЕО) No 1224/2009 на Съвета и за отмяна на Регламент (ЕО) No 104/2000 на Съвета (ОВ L 354, 28.12.2013 г., стр. 1).“"
 16)
 Член 68 се заличава.
 17)
 В член 74 параграф 2 се заменя със следното:
 „2. Без да се нарушават специалните правила за пелагичните видове по членове 78—89 от настоящия регламент, които се разтоварват в насипно състояние за прехвърляне до точката на първото пускане на пазара, складиране или преработка, приспадането на количеството вода и лед от общото тегло не надвишава 2 % Във всички случаи процентът на приспадане на вода и лед се записва в разписката за претеглянето при вписването на теглото. За разтоварвания за промишлени цели или за непелагични видове няма приспадане за вода или лед.“
 18)
 Член 78 се заменя със следното:
 „Член 78
 Обхват на процедурите по претегляне за улов на херинга, скумрия, сафрид и син меджид
 Правилата, посочени в настоящия раздел, се отнасят за претеглянето на разтоварен в Съюза или от риболовни кораби на Съюза в трети държави улов на херинга (Clupea harengus), скумрия (Scomber scombrus), сафрид (Trachurus spp.) и син меджид (Micromesistius poutassou) или съчетание между тях, извършен:
 а)
 за херинга в зони I, II, IIIa, IV, Vb, VI и VII на ICES;
 б)
 за скумрия в зони IIа, IIIa, IV, Vb, VI, VII, VIII, IX, X, XII и XIV на ICES и във водите на Съюза от CECAF;
 в)
 за сафрид в зони IIа, IV, Vb, VI, VII, VIII, IX, X, XII и XIV на ICES и във водите на Съюза от CECAF;
 г)
 за син меджид в зони IIa, IIIa, IV, Vb, VI, VII, VIII, IX, X, XII и XIV на ICES и във водите на Съюза от CECAF;
 когато количествата при едно разтоварване надвишават 10 тона.“
 19)
 Заглавието на член 79 се заменя със следното:
 „Член 79
 Пристанища за претегляне на улов от херинга, скумрия, сафрид и син меджид“
 20)
 В член 80, параграф 1 буква в) се заменя със следното:
 „в)
 задържаните на борда количества херинга, скумрия, сафрид и син меджид в килограми живо тегло;“
 21)
 В член 82 параграф 2 се заменя със следното:
 „2. Количествата херинга, скумрия, сафрид и син меджид, задържани на борда, за които е съобщено преди разтоварването съгласно член 80, параграф 1, буква в) от настоящия регламент, са равни на количествата, вписани в риболовния дневник след неговото попълване.“
 22)
 Заглавието на член 83